Up-170/98
Natisni
Opravilna št.:
Up-170/98
Datum odločitve:
27. 12. 1999
ECLI:
ECLI:SI:USRS:1999:Up.170.98
Akt:
Ustavna pritožba A. A. ml. in B. B. zoper sodbo Vrhovnega sodišča št. U 669/96 z dne 1. 4. 1998 v zvezi z odločbo Ministrstva za gospodarske dejavnosti št. 464-00/012-93/P-MB z dne 11. 3. 1996 ter sklepom Oddelka za gospodarstvo Občine Maribor št. 30100/010/92-0800 11 z dne 29. 11. 1993 in sodbo Vrhovnega sodišča št. U 670/96 z dne 1. 4. 1998 v zvezi z odločbo Ministrstva za gospodarske dejavnosti št. 464-00/012- 93/P-AG z dne 18. 3. 1996 ter sklepom Upravne enote Maribor št. 30100/010/92 0800 11 z dne 1. 8. 1995
Izrek:
Ustavna pritožba A. A. ml. in B. B. zoper sodbo Vrhovnega sodišča v zvezi z odločbo Ministrstva za gospodarske dejavnosti ter sklepom Oddelka za gospodarstvo Občine Maribor in sodbo Vrhovnega sodišča v zvezi z odločbo Ministrstva za gospodarske dejavnosti ter sklepom Upravne enote Maribor se zavrže.
Evidenčni stavek:
Ustavno pritožbo, ki je vložena prepozno, Ustavno sodišče zavrže.
Geslo:
Prepozna ustavna pritožba, rok za vložitev.
Pravna podlaga:
Zakon o Ustavnem sodišču (ZUstS), 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
23. 6. 1998
Vrsta odločitve:
sklep
Vrsta rešitve:
zavrženje
Dokument:
US19844
Up-170/98
27. 12. 1999
S K L E P
Ustavno sodišče je v postopku za preizkus ustavne pritožbe A. A. ml. in B. B. iz Ž. na seji senata dne 27. decembra 1999 s k l e n i l o :
Ustavna pritožba A. A. ml. in B. B. zoper sodbo Vrhovnega sodišča št. U 669/96 z dne 1. 4. 1998 v zvezi z odločbo Ministrstva za gospodarske dejavnosti št. 464-00/012-93/P-MB z dne 11. 3. 1996 ter sklepom Oddelka za gospodarstvo Občine Maribor št. 30100/010/92-0800 11 z dne 29. 11. 1993 in sodbo Vrhovnega sodišča št. U 670/96 z dne 1. 4. 1998 v zvezi z odločbo Ministrstva za gospodarske dejavnosti št. 464-00/012- 93/P-AG z dne 18. 3. 1996 ter sklepom Upravne enote Maribor št. 30100/010/92 0800 11 z dne 1. 8. 1995 se zavrže.
O b r a z l o ž i t e v
1. Pritožnika z ustavno pritožbo, vloženo dne 23. 6. 1998, izpodbijata v izreku navedene odločbe in sodbi Vrhovnega sodišča, izdane v postopku odločanja o zahtevi za izdajo začasne odredbe za zavarovanje podržavljenega premoženja po 10. členu Zakona o lastninskem preoblikovanju podjetij (Uradni list RS, št. 55/92 in nasl. - ZLPP) in v postopku odločanja o predlogu za izdajo začasne odredbe po 68. členu Zakona o denacionalizaciji (Uradni list RS, št. 27/91 in nasl. - ZDen).
2. Po prvem odstavku 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se lahko ustavna pritožba vloži v roku 60 dni od vročitve posamičnega akta, zoper katerega je ustavna pritožba mogoča.
3. Na podlagi poizvedb pri pristojnem sodišču je bilo ugotovljeno, da sta bili sodbi Vrhovnega sodišča št. U 669/96 in št. U 670/96 vročeni pooblaščencema pritožnikov dne 17. 4. 1998. Iz poštnega žiga pa je razvidno, da sta pritožnika ustavno pritožbo odposlala dne 23. 6. 1998. Ker je rok za vložitev ustavne pritožbe pričel teči dne 18. 4. 1998, je ustavna pritožba, vložena 23. 6. 1998, prepozna in jo je moralo Ustavno sodišče zavreči.
4. Senat Ustavnega sodišča je sprejel ta sklep na podlagi prve alinee prvega odstavka 55. člena ZUstS v sestavi: namestnik predsednice senata Lojze Janko ter člana dr. Janez Čebulj in Franc Testen.
Namestnik predsednice senata
Lojze Janko